stanford-oval/wikipedia huggingface dataset:
วงจรไฟตอน
หลักการทำงาน

วงจรไฟตอนปกติจะมีแหล่งจ่ายไฟฟ้ากระแสตรงเข้าสู่ปลายรางด้านหนึ่ง ซึ่งอีกด้านต่อกับรีเลย์หรืออุปกรณ์ควบคุมที่ทำงานอย่างเดียวกัน ซึ่งในสถานีรถไฟหรือย่านรับส่งสินค้าจะแบ่งรางรถไฟออกเป็นตอน ๆ แต่ละตอนคั่นด้วยฉนวนไฟฟ้าเรียกว่าตอนสัญญาณ ขณะที่ไม่มีขบวนรถ รีเลย์จะทำงานและสามารถต่อเข้ากับระบบแสดงผลซึ่งจะแสดงว่าไม่มีขบวนรถ และสามารถให้สัญญาณอนุญาตแก่ขบวนรถที่จะเดินเข้าสู่ตอนนั้นได้ ในขณะที่ขบวนรถเดินเข้าสู่ตอนนั้น ก็จะทำให้กระแสไหลจากราวข้างหนึ่งไปราวอีกข้างผ่านเพลาล้อ ทำให้รีเลย์ไม่ทำงาน เมื่อให้สัญญาณอนุญาตก็จะไม่แสดงท่าอนุญาตจนกว่าขบวนรถจะพ้นตอนสัญญาณดังกล่าวไปแล้ว
ตอนสัญญาณแต่ละตอนจะให้กระแสไฟฟ้าในลักษณะสลับขั้วกัน กล่าวคือ ตอนที่หนึ่ง ราวซ้ายขั้วบวก (ราวขวาขั้วลบ) ตอนถัดไป ราวซ้ายก็จะต้องเป็นขั้วลบ (ราวขวาขั้วบวก) ที่เป็นเช่นนี้ก็เพราะว่า หากฉนวนระหว่างตอนสัญญาณเสียหาย กระแสไฟฟ้าแทนที่จะไหลจากตอนข้างเคียงไปยังอีกตอนหนึ่ง แล้วทำให้รีเลย์ทำงานเสมือนหนึ่งมีขบวนรถทับเส้นทาง ทั้งนี้เพื่อเป็นมาตรการความปลอดภัยในการเดินรถ วงจรไฟตอนบางแบบไม่ใช้ไฟฟ้ากระแสตรง หากแต่อาศัยไฟฟ้ากระแสสลับที่ความถี่ตามกำหนด โดยมากจะอยู่ในช่วง 91 Hz ถึง 10 kHz จากนั้นจึงต่อเข้ากับรีเลย์โดยมีตัวเก็บประจุกั้นไม่ให้ไฟฟ้ากระแสตรงผ่านเข้าไปได้ พร้อมทั้งมีวงจรกรองเพื่อให้สามารถตรวจสอบความเคลื่อนไหวของขบวนรถได้ดียิ่งขึ้น
ในกรณีรางรถไฟแบบเชื่อมยาวตลอด การจะอาศัยวงจรไฟตอนแบบเดิมเป็นไปได้ยาก ดังนั้น อาจจะใช้วิธีการปล่อยไฟฟ้ากระแสสลับที่ความถี่ต่างกัน และจัดให้มีวงจรรับกระแสที่ตอบสนองต่อความถี่ที่ถูกต้อง ไม่ตอบสนองต่อความถี่อื่น โดยแต่ละตอนจะใช้กระแสไฟฟ้าต่างความถี่กัน
แผนภาพการทำงานของวงจรไฟตอนขณะที่ไม่มีขบวนรถ
แผนภาพการทำงานของวงจรไฟตอนขณะที่มีขบวนรถ
วัดสันกาวาฬ

| วัดสันกาวาฬ |
| --- | --- |


ชื่อสามัญ: วัดสันกาวาฬ, วัดสังกาวาฬ
ที่ตั้ง: ตำบลแม่ก๊า อำเภอสันป่าตอง จังหวัดเชียงใหม่
ประเภท: วัดราษฎร์
นิกาย: มหานิกาย
เจ้าอาวาส: พระครูสังวรสีลพิพัฒน์ สีลสํวโร
 สถานีย่อยพระพุทธศาสนา
วัดสันกาวาฬ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแม่ก๊า อำเภอสันป่าตอง จังหวัดเชียงใหม่ มีที่ดินตั้งวัดเนื้อที่ 3 ไร่ ปัจจุบันมีพระครูสังวรสีลพิพัฒน์ สีลสํวโร เป็นเจ้าอาวาส ได้มีการซื้อที่ดินเพิ่มเพื่อขยายเขตวัดอีกจำนวน 4 ไร่ 2 งาน ปัจจุบันวัดมีอาณาเขตทั้งหมด 7 ไร่ 2 งาน 3 ตารางวา
วัดสันกาวาฬตั้งวัดเมื่อ พ.ศ. 2421	 ได้รับพระราชทานวิสุงคามสีมาเมื่อวันที่ 3 พฤศจิกายน พ.ศ. 2557 สำหรับชื่อของวัดสันกาวาฬ มาจากพื้นที่ ที่ตั้งวัด และบ้านสมัยก่อนนั้นเป็นที่สันดอนคือเป็นที่สูง พื้นที่รอบวัดและบ้านเป็นที่ราบที่นาทั้งนั้น สมัยก่อนที่ไม่มีวัด ไม่มีบ้าน ผู้คนได้อาศัยสันดอนเหล่านี้ปลูกกระท่อมอาศัยอยู่ชั่วคราว ในฤดูทำนาเท่านั้น นอกจากนั้นบริเวณนั้นยังเป็นที่อาศัยของนกและกาที่มาหากินตามทุ่งนาอีกด้วย
อาคารและเสนาสนะที่สำคัญ ได้แก่ วิหาร 1 หลัง กุฏิเป็นตึก 2 หลัง ศาลาบาตร 2 หลัง ปูชนียวัตถุที่สำคัญ ได้แก่  พระพุทธรูปทองเหลือง 3 องค์ พระพุทธรูปทองแดง 1 องค์ และพระพุทธรูปหินอ่อน 2 องค์ มีผู้สูงอายุเล่าว่า  เคยมีผู้หญิงมากราบพระในวิหาร ผู้หญิงคนนั้นเกิดอาการหลงรักพระพุทธรูปในวิหาร จนมีเจ้าอาวาสรูปเดินมาสะกดพระพุทธรูปไว้เพื่อไม่ให้เกิดเหตุการณ์แบบนี้อีก เมื่อผู่ศรัทธาทั้งในหมู่บ้านและต่างบ้านมาขอพร และจะได้ตามดั่งคำขอทุกประการ
ฤดูพายุไซโคลนมหาสมุทรอินเดียเหนือ พ.ศ. 2562

| ฤดูพายุไซโคลนมหาสมุทรอินเดียเหนือ พ> ศ. 2562 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 4 มกราคม พ.ศ. 2562 (สถิติเร็วที่สุด เสมอเท่าปี 2557)
ระบบสุดท้ายสลายตัว: 12 ธันวาคม พ.ศ. 2562
พายุมีกำลังมากที่สุด

ชื่อ: จ้า (สถิติพายุที่มีกำลังแรงที่สุด เป็นอันดับสามในมหาสมุทรอินเดียเหนือ)
 • ลมแรงสูงสุด: 250 กม./ชม. (155 ไมล์/ชม.) (เฉลี่ย 3 นาที)
 • ความกดอากาศต่ำที่สุด: 915 hPa (มิลลิบาร์)
 
สถิติฤดูกาล
พายุดีเปรสชัน: 12 ลูก
พายุดีเปรสชันหมุนเร็ว: 11 ลูก
พายุไซโคลน: 8 ลูก
พายุไซโคลนกำลังแรง: 6 ลูก (สถิติสูงสุด)
พายุไซโคลนกำลังแรงมาก: 6 ลูก (สถิติสูงสุด)
พายุซูเปอร์ไซโคลน: 1 ลูก
ผู้เสียชีวิตทั้งหมด: 173 คน
ความเสียหายทั้งหมด: > 1.15 หมื่นล้านดอลลาร์สหรัฐ (ค่าเงิน USD ปี 2019) (สถิติความเสียหายมากที่สุดเป็นอันดับสอง ของแอ่งมหาสมุทรอินเดียเหนือ)
 
ฤดูพายุไซโคลนมหาสมุทรอินเดียเหนือ 2560, 2561, 2562, 2563, 2564
ฤดูพายุไซโคลนมหาสมุทรอินเดียเหนือ พ.ศ. 2562 คือรอบของพายุหมุนเขตร้อน ที่เคยมีการก่อตัวในมหาสมุทรอินเดียเหนือในอดีต ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า ARB โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า BOB โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ภาพรวมฤดูกาล

| --- | --- |
  พายุดีเปรสชัน (≤51 กม./ชม.):   พายุไซโคลนกำลังแรงมาก (118–165 กม./ชม.)
  พายุดีเปรสชันหมุนเร็ว (52–61 กม./ชม.):   พายุไซโคลนกำลังแรงอย่างมาก (166–221 กม./ชม.)
  พายุไซโคลน (62–87 กม./ชม.):   พายุซูเปอร์ไซโคลน (>222 กม./ชม.)
  พายุไซโคลนกำลังแรง (88–117 กม./ชม.):
พายุ > พายุไซโคลนปาบึก

พายุโซนร้อนก่อตัวในทะเลจีนใต้เมื่อวันที่ 1 มกราคม และสองวันให้หลัง ปาบึกก็ได้เคลื่อนตัวลงสู่อ่าวไทย จากนั้นไม่เพียงนานหลังจากที่ปาบึกพัดขึ้นฝั่งในภาคใต้ เมื่อวันที่ 4 มกราคม กรมอุตุนิยมวิทยาอินเดียได้ออกคำแนะนำกับระบบพายุ ทำให้มันกลายเป็นพายุไซโคลนลูกแรกสุดในบรรดาพายุทั้งหมดของแอ่งนี้ จากที่ก่อนหน้านี้ตำแหน่งดังกล่าวเป็นของพายุไซโคลนฮีบารูตั้งแต่ปี 2548 รวมถึงยังเป็นพายุไซโคลนลูกแรกที่มีชื่อเป็นชื่อจาก RSMC โตเกียวด้วย พายุปาบึกนับเป็นพายุที่ข้ามแอ่งมาลูกล่าสุดของแอ่งนี้ นับตั้งแต่พายุโซนร้อนฮวาเหม่ย์ เมื่อปี 2544 และพายุดีเปรสชันเขตร้อนวีลมาเมื่อต้นเดือนพฤศจิกายน พ.ศ. 2558
พายุ > พายุซูเปอร์ไซโคลนฟานี

วันที่ 26 เมษายน พายุดีเปรสชันก่อตัวขึ้นทางตะวันตกของเกาะสุมาตรา โดยกรมอุตุนิยมวิทยาอินเดียให้รหัสเรียกว่า BOB 02 โดยระบบมีการจัดระบบขึ้นอย่างช้า ๆ ขณะที่เคลื่อนตัวโค้งไปทางทิศตะวันออกเฉียงเหนือ
วันที่ 27 เมษายน เวลา 00:00 UTC (หรือตรงกับ 07.00 น. ตามเวลาในประเทศไทย) กรมอุตุนิยมวิทยาอินเดียได้ปรับความรุนแรง BOB 02 เป็นพายุดีเปรสชันหมุนเร็ว ต่อมาขณะที่พายุกำลังเคลื่อนตัวเลี้ยวไปทางทิศตะวันตกเฉียงเหนือเฉเหนือ พายุดีเปรสชันหมุนเร็วได้ทวีกำลังแรงขึ้นเป็นพายุไซโคลน และได้รับชื่อว่า ฟานี (Fani) ขณะที่กำลังเคลื่อนตัวไปทางตะวันตกเฉียงเหนือ การพัฒนาของระบบดำเนินไปอย่างช้ามากเป็นเวลาหลายวัน เนื่องจากอิทธิพลของแรงเฉือนแนวตั้งกำลังปานกลาง
วันที่ 29 เมษายน เวลา 12:00 UTC (หรือตรงกับ 19:00 น. ตามเวลาในประเทศไทย) ฟานีทวีกำลังแรงขึ้นเป็นพายุไซโคลนกำลังแรง
วันที่ 30 เมษายน ฟานีมีการทวีกำลังแรงขึ้นอย่างรวดเร็ว จนทวีกำลังแรงขึ้นเป็นพายุไซโคลนกำลังแรงอย่างมากในเวลา 17:00 UTC
วันที่ 2 พฤษภาคม เวลา 06:00 UTC ศูนย์เตือนไต้ฝุ่นร่วมระบุว่าฟานีมีกำลังเทียบเท่ากับพายุหมุนเขตร้อนระดับ 4 ตามมาตราแซฟเฟอร์–ซิมป์สัน โดยฟานีกลับมาทวีกำลังแรงขึ้นอย่างรวดเร็วอีกครั้ง มีความเร็วลมสูงสุดในสามนาทีเพิ่มขึ้นเป็น 215 กม./ชม. และความเร็วลมสูงสุดในหนึ่งนาทีที่ 250 กม./ชม.
วันที่ 3 พฤษภาคม เวลา 04:00 UTC (09.30 น. ตามเวลาท้องถิ่น) ฟานีพัดขึ้นฝั่งที่นครปูริ รัฐโอฑิศา จากนั้นจึงอ่อนกำลังลงเป็นพายุไซโคลนกำลังแรงมากไม่นานหลังจากพัดขึ้นฝั่งแล้ว และอ่อนกำลังลงเป็นพายุไซโคลนในเวลาต่อมาตามลำดับ
วันที่ 4 พฤษภาคม ฟานีอ่อนกำลังลงเป็นพายุดีเปรสชัน จากนั้นสลายตัวลงเป็นหย่อมความกดอากาศต่ำกำลังแรงในเวลาต่อมา
พายุ > พายุไซโคลนกำลังแรงมากวายุ

ในช่วงต้นเดือนมิถุนายน การเต้นเป็นจังหวะอย่างแรงของความผันผวนแมดเดน–จูเลียน (MJO) เคลื่อนมาทางด้านตะวันออกเข้าสู่เขตร้อนของมหาสมุทรอินเดีย ทำให้บริเวณดังกล่าวมีเมฆปกคลุมและมีปริมาณน้ำฝนเพิ่มขึ้นทั่วทั้งภูมิภาค
วันที่ 9 มิถุนายน กรมอุตุนิยมวิทยาแห่งอินเดีย (IMD) ได้บันทึกว่ามีการก่อตัวขึ้นของหย่อมความกดอากาศต่ำเหนือด้านตะวันออกเฉียงใต้ของทะเลอาหรับ ทางตอนเหนือของประเทศมัลดีฟส์
วันที่ 10 มิถุนายน ช่วงต้นวัน พายุดีเปรสชันก่อตัวขึ้นในทะเลอาหรับ โดยอยู่ทางตะวันตกเฉียงเหนือของประเทศมัลดีฟส์ โดยกรมอุตุนิยมวิทยาอินเดียให้รหัสเรียกว่า ARB 01 โดยตัวระบบพายุมีการเคลื่อนตัวไปทางเหนือ และค่อย ๆ ทวีกำลังแรงขึ้นจนกลายเป็นพายุดีเปรสชันหมุนเร็ว ก่อนจะมีกำลังเป็นพายุไซโคลนในช่วงท้ายของวัน และได้รับชื่อว่า วายุ (Vayu)
วันที่ 11 มิถุนายน กรมอุตุนิยมวิทยาอินเดียได้ปรับความรุนแรงของวายุเป็นพายุไซโคลนกำลังแรง ซึ่งก่อนหน้านั้นวายุมีกำลังเป็นพายุหมุนเขตร้อนระดับ 1 ตามการจัดของศูนย์เตือนไต้ฝุ่นร่วมตามมาตราแซฟเฟอร์–ซิมป์สัน (SSHWS)
วันที่ 12 มิถุนายน วายุเริ่มเข้าสู่ช่วงทวีกำลังแรงขึ้นอย่างรวดเร็ว และมีกำลังเป็นพายุไซโคลนกำลังแรงมากในไม่นานหลังจากนั้น โดยมีความรุนแรงเท่าพายุหมุนเขตร้อนระดับ 2
วันที่ 13 มิถุนายน อิทธิพลของแนวสันกึ่งเขตร้อนกำลังแรงที่ปกคลุมอยู่เหนือประเทศซาอุดีอาระเบียทำให้วายุเคลื่อนตัวช้าลง และเปลี่ยนทิศทางการเคลื่อนตัวไปทางตะวันตก โดยพัดปกคลุมอยู่ในแนวชายฝั่งรัฐคุชราตในภาคตะวันตกเฉียงเหนือของประเทศอินเดีย ต่อมาเวลา 12:00 UTC วายุมีกำลังแรงสุดด้วยความรุนแรงเทียบเท่าพายุหมุนเขตร้อนระดับ 3 มีความเร็วลมสูงสุดในหนึ่งนาทีที่ 185 กม./ชม.
วันที่ 14 มิถุนายน วายุเริ่มอ่อนกำลังลงขณะเคลื่อนตัวไปทางทิศตะวันตกอย่างช้า ๆ ห่างออกจากชายฝั่งรัฐคุชราต เนื่องจากอิทธิพลของลมเฉือนกำลังแรง
วันที่ 17 มิถุนายน วายุอ่อนกำลังลงเป็นพายุดีเปรสชันหมุนเร็ว ขณะเคลื่อนตัวเข้าประชิดชายฝั่งรัฐคุชราตอีกครั้ง
พายุ > พายุดีเปรสชันหมุนเร็วบีโอบี 03

วันที่ 6 สิงหาคม พายุดีเปรสชันก่อตัวขึ้นเหนือด้านตะวันตกเฉียงเหนือของอ่าวเบงกอล โดยกรมอุตุนิยมวิทยาอินเดียได้ให้รหัสเรียกว่า BOB 03 จากนั้นไม่นานระบบได้ทวีกำลังแรงขึ้นเป็นพายุดีเปรสชันหมุนเร็วขณะอยู่บริเวณใกล้ชายฝั่งทางตอนเหนือของรัฐโอฑิศา
วันที่ 7 สิงหาคม เวลาประมาณ 08:00–09:00 UTC พายุดีเปรสชันหมุนเร็วได้พัดขึ้นฝั่งที่แนวรอยต่อรัฐโอฑิศาและรัฐเบงกอลตะวันตก ประเทศอินเดีย
รายชื่อพายุ

ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ
โดยในฤดูการนี้มีชื่อถูกใช้ทั้งสิ้น 7 ชื่อ ตั้งแต่ฟานี ถึง ปาวัน ดังนี้
| รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562>  | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562>  | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562>  | รายชื่อพายุหมุนเขตร้อนของมหาสมุทรอินเดียเหนือในฤดูกาล 2562>  |
| --- | --- | --- | --- | --- | --- | --- | --- | --- | --- | --- | --- |
| BOB 02 | ฟานี (Fani) | ARB 02 | ฮีกาอา (Hikaa) | ARB 04 | มาฮา (Maha) | ARB 05 | ปาวัน (Pawan) |  |  |  |  |
| ARB 01 | วายุ (Vayu) | ARB 03 | จ้า (Kyarr) | BOB 03 | บุลบูล (Bulbul) |  |  |  |  |  |  |
วันที่ 4 มกราคม พายุโซนร้อนปาบึก เคลื่อนตัวข้ามมาแอ่งจากอ่าวไทย ในฐานะพายุไซโคลน ส่วนชื่อ ปาบึก เป็นชื่อที่ได้รับมาจากกรมอุตุนิยมวิทยาญี่ปุ่น
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2562
ฤดูพายุไซโคลนมหาสมุทรอินเดีย
ฤดูพายุเฮอร์ริเคนแปซิฟิก พ.ศ. 2562
ฤดูพายุไต้ฝุ่นแปซิฟิก พ.ศ. 2562
ฤดูพายุเฮอร์ริเคนแอตแลนติก พ.ศ. 2562
ฤดูพายุไซโคลนมหาสมุทรอินเดียตะวันตก-ใต้: 2561–2562, 2562–2563
ฤดูพายุไซโคลนภูมิภาคออสเตรเลีย: 2561–2562, 2562–2563
ฤดูพายุไซโคลนแปซิฟิกใต้: 2561–2562, 2562–2563
แหล่งข้อมูลอื่น

กรมอุตุนิยมวิทยาอินเดีย (อังกฤษ)
ศูนย์เตือนไต้ฝุ่นร่วม เก็บถาวร 2018-02-02 ที่ เวย์แบ็กแมชชีน (อังกฤษ)
| ฤดูพายุไซโคลนมหาสมุทรอินเดียเหนือ พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
วุฒา ภิรมย์ภักดี

| วุฒา ภิรมย์ภักดี |
| --- | --- |
เกิด: 13 พฤษภาคม พ.ศ. 2477 (90 ปี)
สัญชาติ: ไทย
อาชีพ: ประธานกรรมการ บริษัท บุญรอดบริวเวอรี่ จำกัด
บิดามารดา: นายวิทย์ ภิรมย์ภักดี (บิดา) คุณหญิงสำเนียง ภิรมย์ภักดี (ปัทมจินดา) (มารดา)
วุฒา ภิรมย์ภักดี เกิดเมื่อวันที่ 13 พฤษภาคม พ.ศ. 2477 เป็นทายาทรุ่นที่ 3 ของตระกูลภิรมย์ภักดี ปัจจุบันดำรงตำแหน่ง ประธานกรรมการ บริษัท บุญรอดบริวเวอรี่ จำกัด
ประวัติ

วุฒาเป็นบุตรคนที่สองของนาย วิทย์ ภิรมย์ภักดี กับ คุณหญิงสำเนียง ภิรมย์ภักดี (ปัทมจินดา) โดยนายวิทย์เป็นบุตรชายของพระประเวศวนขันธ์ (ปลื้ม เศรษฐบุตร) กับ เพ็ญ เศรษฐบุตร แต่เนื่องจากพระยาภิรมย์ภักดี (บุญรอด เศรษฐบุตร) ผู้เป็นพี่ชาย กับคุณหญิงละม้าย เศรษฐบุตร ไม่สามารถมีบุตรได้ จึงได้ขอลูกแฝดของพระประเวศวนขันธ์ มา 1 คน ตั้งแต่อายุ 2 เดือน มาเป็นบุตรของพระยาภิรมย์ภักดี กับคุณหญิงละม้ายโดยถูกต้องตามกฎหมาย และตั้งชื่อว่า วิทย์ เศรษฐบุตร ต่อมามีน้องชายชื่อ ประจวบ เศรษฐบุตร กับ จำนงค์ เศรษฐบุตร (หลังมีการเปลี่ยนแปลงการปกครองได้มีการยกเลิกใช้บรรดาศักดิ์ พระยาภิรมย์ภักดี จึงขอใช้บรรดาศักดิ์ของท่านเองเป็นนามสกุล ภิรมย์ภักดี)
ส่วนทางด้านมารดาของวุฒา คือ คุณหญิงสำเนียง ภิรมย์ภักดี (ปัทมจินดา) เป็นบุตรสาวคนโตของศาสตราจารย์ หลวงวิศาลศิลปกรรม (เชื้อ ปัทมจินดา) และ บุษย์ ปัทมจินดา
วุฒา ภิรมย์ภักดี มีพี่น้องดังนี้
ท่านผู้หญิง สุวรี เทพาคำ (ภิรมย์ภักดี) สมรส กับ พลเอกนายแพทย์ อัศวิน เทพาคำ
วุฒา ภิรมย์ภักดี สมรส กับ คุณหญิงอรนุช ภิรมย์ภักดี (ศุกระจันทร์) (ถึงแก่กรรม)
วาปี ภิรมย์ภักดี สมรส กับ ท่านผู้หญิงเหมือนจิต ภิรมย์ภักดี (ประวิตร)
วุฒา นับเป็นหลานชายคนแรกในทายาทรุ่นที่ 3 ของตระกูลภิรมย์ภักดี ผู้ผลิตเบียร์ไทยรายแรกของประเทศไทย จบการศึกษาจากโรงเรียนเซนต์คาเบรียล และได้ไปศึกษาต่อที่ Skerry's College ที่เมือง เอดินเบอระห์ สหราชอาณาจักร และจบปริญญาตรีด้านวิศวกรรมอุตสาหกรรม จาก Ingenieurschule Bohne Hoheren Technische Lehranstalt (หรือที่ปัจจุบันรู้จักกันในชื่อ Munich University of Applied Sciences) เมืองมิวนิค สหพันธ์สาธารณรัฐเยอรมนี
การทำงาน

วุฒานับเป็นทายาทรุ่นที่ 3 คนแรกที่เข้ามาสานต่อกิจการของบริษัท บุญรอดบริวเวอรี่ จำกัดในปี 2505 ดูแลทางด้านเครื่องจักรและโรงงานซึ่งเป็นหัวใจหลักของการผลิต ตั้งแต่ยุคที่เป็นเครื่องติดฉลากกึ่งอัตโนมัติ การขยายกำลังการผลิต พัฒนาด้านเทคโนโลยี จนเป็นโรงงานที่ทันสมัยถึง 9 โรงงานในปัจจุบัน วุฒาพาโรงงานผลิตของบริษัท บุญรอดบริวเวอรี่ จำกัด ผ่านพ้นวิกฤติสำคัญต่าง ๆ ในช่วงวิกฤติฟองสบู่ น้ำท่วมใหญ่ หรือการเปลี่ยนแปลงภายในบริษัทตลอดระยะเวลาเกือบ 60 ปี จนขยายเติบโตเป็นองค์กรชั้นนำของประเทศ
ครอบครัว

วุฒา สมรสกับ คุณหญิงอรนุช ภิรมย์ภักดี (ถึงแก่กรรม)(เป็นบุตรสาวคนโตของ พลอากาศตรีน้อย กับ อรุณี ศุกระจันทร์) มีบุตรธิดา ดังนี้
วุฒินันต์ ภิรมย์ภักดี
ณัฐวรรณ ทีปสุวรรณ (ภิรมย์ภักดี)
ธนะวุฒิ ภิรมย์ภักดี
วรวุฒิ ภิรมย์ภักดี
เครื่องราชอิสริยาภรณ

พ.ศ. 2549 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2542 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
วังวรวรรณ

| วังวรวรรณ |
| --- | --- |
วังวรวรรณ
th
ชื่อเดิม: โรงละครปรีดาลัย โรงเรียนตะละภัฏศึกษา
ชื่ออื่น: วังแพร่งนรา
ที่มา: พระเจ้าบรมวงศ์เธอ กรมพระนราธิปประพันธ์พงศ์
ข้อมูลทั่วไป
สถานะ: ทิ้งร้าง
ประเภท: วัง
ที่ตั้ง: แขวงศาลเจ้าพ่อเสือ เขตพระนคร
เมือง:  กรุงเทพมหานคร
ประเทศ:  ไทย
พิกัด:  13°45′10″N 100°29′50″E﻿ / ﻿13.75278°N 100.49722°E﻿ / 13.75278; 100.49722
เริ่มสร้าง: ไม่ทราบ
เจ้าของ: สำนักงานทรัพย์สินพระมหากษัตริย์


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: ตึกแถวสองฟากถนนแพร่งนรา, ตึกแถวบางส่วนของถนนอัษฎางค์, ตึกแถวบางส่วนของถนนตะนาว และอาคารโรงเรียนตะละภัฎศึกษา
ขึ้นเมื่อ: 12 กันยายน พ.ศ. 2540
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000049
 
 
 
วังวรวรรณ หรือ วังแพร่งนรา เป็นวังที่ประทับของ พระเจ้าบรมวงศ์เธอ กรมพระนราธิปประพันธ์พงศ์ ต้นราชสกุลวรวรรณ อยู่ทางทิศเหนือของวังสะพานช้างโรงสี ต่อมาวังนี้ถูกเวนคืนเพื่อนำพื้นที่มาสร้างเป็นถนน ตามโครงการขยายความเจริญของพระนครในสมัยนั้น คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ตัวอาคารถูกสร้างขึ้นราว พ.ศ. 2420–30 ตรงกับรัชสมัยรัชกาลที่ 5 มีความสวยงามด้วยสถาปัตยกรรมแบบนีโอคลาสสิคปนตะวันออก (จีน-โปรตุเกส) มีระเบียงไม้ฉลุลายขนมปังขิงเรียงรายตามเชิงชายคาโดยรอบ
ภายหลังเมื่อกรมพระนราธิปประพันธ์พงศ์สิ้นพระชนม์ วังวรวรรณก็ตกเป็นของสำนักงานทรัพย์สินส่วนพระมหากษัตริย์ และได้ให้เช่าต่อเป็นโรงเรียนตะละภัฏศึกษา (ปัจจุบันเลิกกิจการไปแล้ว) ปัจจุบันเป็นที่ตั้งสำนักงานทนายความตะละภัฏ และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า แพร่งนรา ตามพระนามของ พระเจ้าบรมวงศ์เธอ กรมพระนราธิปประพันธ์พงศ์ และเรียกถนนที่ตัดใหม่นั้นว่าถนนแพร่งนรา
อาคารของวังวรวรรณถูกนำมาใช้งานเป็นโรงละครปรีดาลัย ตามด้วยโรงเรียนตะละภัฏศึกษา และท้ายที่สุดเป็นสำนักงานกฎหมายตะละภัฏ ก่อนจะปิดกิจการ ปัจจุบันอาคารถูกทิ้งร้าง และอยู่ภายใต้การดูแลของสำนักงานทรัพย์สินพระมหากษัตริย์
โรงละครปรีดาลัย

โรงละครปรีดาลัย โรงละครที่จัดแสดงละครร้อง โดยพระเจ้าบรมวงศ์เธอ กรมพระนราธิปประพันธ์พงศ์ ซึ่งได้รับความนิยมอย่างยิ่งในรัสมัยรัชกาลที่ 6 และรัชกาลที่ 7  มีบทละครที่ทรงประพันธ์เสร็จ ณ ที่นี่หลายเรื่อง รวมถึงเปิดแสดงด้วย เช่น สาวเครือฟ้า  ที่ดัดแปลงมาจากบทอุปรากรเรื่อง Madame Butterfly ของจาโกโม ปุชชีนี คีตกวีชาวอิตาลี หรือ อีนากพระโขนง ที่ต่อเติมมาจากตำนานเมืองอันโด่งดังของแม่นากพระโขนง (สำหรับเรื่องนี้เมื่อทรงประพันธ์ ทรงใช้นามแฝงว่า "หมากพญา") ที่ประสบความสำเร็จอย่างมากเมื่อจัดแสดง ถึงกับมีการแสดงซ้ำต่อเนื่องกันถึง 24 คืน เป็นต้น
โรงเรียนตะละภัฏศึกษา

โรงเรียนตะละภัฏศึกษาเริ่มต้นหลังจากพระเจ้าบรมวงศ์เธอ กรมพระนราธิปประพันธ์พงศ์ ได้ปลีกวิเวกไปใช้พระชนม์ชีพบั้นปลายที่อำเภอชะอำ จังหวัดเพชรบุรี จนกระทั่งสิ้นพระชนม์ที่นั่น เมื่อปี พ.ศ. 2474 ที่นี่ก็ถูกปล่อยทิ้งร้างระยะหนึ่ง จนกระทั่งขุนสงขลานครินทร์ อดีตมหาดเล็กในวังสระปทุม ได้รับประทานสถานที่แห่งนี้จากสมเด็จพระศรีสวรินทิราบรมราชเทวี พระพันวัสสาอัยยิกาเจ้า เพื่อให้แก่ครอบครัวตะละภัฏของขุนสงขลานครินทร์ และเริ่มเปิดเป็นโรงเรียนจากการรับลูกหลานของข้าราชการและประชาชนทั่วไปในย่านนี้มาเรียน โดยได้แบ่งเนื้อที่ออกเป็น 2 ส่วน ส่วนแรกยังคงลักษณะตึกเดิมของโรงเรียน โดยสร้างเป็นชั้นลอยโครงไม้เพิ่มต่อ มีบันไดเวียนเหล็ก เชื่อมเป็นทางขึ้นไปสู่ห้องชั้นลอย อีกส่วนหนึ่ง ปรับให้เป็นอาคารสมัยใหม่ขนาดย่อม ใช้เป็นสำนักทนายความ คือ สำนักงานตะละภัฏทนายความ
โรงเรียนตะละภัฏศึกษาปิดกิจการลงเมื่อ พ.ศ. 2538 ต่อมาสำนักงานตะละภัฏทนายความก็ได้ย้ายออกไปอยู่ที่อื่น ที่นี่จึงถูกปล่อยร้าง เพื่อรอวันบูรณะฟื้นฟู และอยู่ในการดูแลของสำนักงานทรัพย์สินส่วนพระมหากษัตริย์ รวมถึงได้รับการขึ้นทะเบียนเป็นโบราณสถานแห่งหนึ่งของกรุงเทพมหานคร
วัฏจักรออกซิเจน

วัฏจักรออกซิเจน
ออกซิเจนเป็นองค์ประกอบของบรรยากาศประมาณ 20.9% การหมุนเวียนของออกซิเจนจะเกิดควบคู่ไปกับคาร์บอน ในระหว่างการสังเคราะห์ด้วยแสงของสิ่งมีชีวิต จะมีการผลิตแก๊สออกซิเจนเข้าสู่บรรยากาศในขณะที่มีการใช้แก๊สคาร์บอนไดออกไซด์ เมื่อสิ่งมีชีวิตหายใจ แก๊สออกซิเจนในบรรยากาศจะถูกใช้ ส่วนแก๊สคาร์บอนไดออกไซด์ ถูกผลิตออกมา
ในมหาสมุทร แพลงค์ตอนพืชเป็นผู้ผลิตแก๊สออกซิเจนจากการสังเคราะห์ด้วยแสง แก๊สออกซิเจนที่ได้ถูกนำไปใช้ในการหายใจและการย่อยสลาย สารอินทรีย์ที่มีออกซิเจนเป็นองค์ประกอบอาจถูกทับถมในดินตะกอนจนกลายเป็นหิน ออกซิเจนในรูปนี้จะกลับสู่บรรยากาศเมื่อเกิดการผุกร่อนของหินซึ่งอาจจะอยู่ในรูปแก๊สคาร์บอนไดออกไซด์หรือแก๊สออกซิเจน
โอโซน

ออกซิเจนบนชั้นบรรยากาศจะอยู่ในรูปของโอโซน (O3) อยู่ที่ชั้นโอโซน ภายในชั้นสตราโตสเฟียร์ ชั้นโอโซนนี้มีความสำคัญในฐานะที่ช่วยป้องกันอันตรายจากรังสีอัลตราไวโอเลต
วัดสันกำแพง (จังหวัดลำพูน)

| วัดสันกำแพง |
| --- | --- |
หอไตร

ชื่อสามัญ: วัดสันกำแพง, วัดกำแพงงาม
ที่ตั้ง: ตำบลมะกอก อำเภอป่าซาง จังหวัดลำพูน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสันกำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะกอก อำเภอป่าซาง จังหวัดลำพูน  มีเนื้อที่ 1 ไร่ 90 ตารางวา
ตามเอกสาร ประวัติวัดทั่วราชอาณาจักร กล่าวว่า วัดสันกำแพงแต่เดิมเป็นวัดร้าง ต่อมาประมาณ พ.ศ. 2190 ได้มีชาวบ้านมาแผ้วถางป่าเพื่อทำไร่ทำสวน ได้พบว่ามีวัดที่มีกำแพงซ้อนกันถึง 3 ชั้น ส่วนสิ่งก่อสร้างอื่น ๆ ได้หักพังหมดแล้ว จึงมีความประสงค์ที่จะปฏิสังขรณ์ขึ้นเป็นวัดใหม่อีกครั้งเมื่อ พ.ศ. 2220 โดยได้นิมนต์ครูบาอุปละ วัดหนองเงือก มาเป็นประธานในการบูรณะ ได้รับพระราชทานวิสุงคามสีมาเมื่อ พ.ศ. 2225 วัดได้รับการขึ้นทะเบียนโบราณสถาน เมื่อวันที่ 20 พฤษภาคม พ.ศ. 2541 และประกาศเป็นมรดกจังหวัดลำพูนเมื่อวันที่ 19 กุมภาพันธ์ พ.ศ. 2556
อาคารและเสนาสนะที่สำคัญ ได้แก่ วิหาร เจดีย์สร้างประมาณพุทธศตวรรษที่ 24 ปัจจุบันมีสภาพสมบูรณ์ อุโบสถที่เป็นอุทกสีมา (อุโบสถล้อมด้วยน้ำ) และหอไตรก่อสร้างด้วยไม้ทั้งหลังซึ่งเป็นหอไตรกลางสระน้ำที่เป็นศิลปะล้านนาสมัยพุทธศตวรรษที่ 24 มีความสวยงามและสมบูรณ์มาก หลังคาลดหลั่นอย่างสวยงาม กรอบหน้าจั่วเป็นตัวนาค นอกจากนี้ยังมีลวดลายไม้แกะสลักซึ่งประดับกระจกอย่างงดงาม
วัดสัตหีบ

| วัดสัตหีบ |
| --- | --- |

ชื่อสามัญ: วัดหลวงปู่อี๋
ที่ตั้ง: อำเภอสัตหีบ จังหวัดชลบุรี
 สถานีย่อยพระพุทธศาสนา
วัดสัตหีบ หรือ วัดหลวงปู่อี๋ ตั้งอยู่เลขที่ 333 หมู่ 1 ถนนชายทะเล ตำบลสัตหีบ อำเภอสัตหีบ จังหวัดชลบุรี ด้านหลังวัดติดทะเล พระครูวรเวทมุนี (อี๋ พุทฺธสโร) สร้างวัดนี้ขึ้นเมื่อ พ.ศ 2442 ในสมัยพระบาทสมเด็จพระจุลจอมเกล้าเจ้าอยู่หัว โดยนายขำและนางเอียง ทองขำ โยมบิดาและโยมมารดาของหลวงปู่ฯ ได้ขอพระราชทานที่ดินว่างเปล่าเป็นป่าไม้ที่ไม่มีเจ้าของ พระองค์ทรงอนุญาตให้สร้างวัดได้ ด้านเหนือติดทางเกวียน ด้านใต้ติดทะเลและด้านตะวันตกติดป่า ด้านตะวันออกติดที่ดินบ้านสัตหีบ โดยในปัจจุบันวัดนี้มีเนื้อที่จำนวน 30 ไร่ 28 ตารางวา ได้รับพระราชทานวิสุงคามสีมาอุโบสถหลังแรกเมื่อวันที่ 21 กันยายน ร.ศ. 138 พ.ศ. 2463 เนื้อที่ได้รับพระราชทาน กว้าง 2 เส้น ยาว 3 เส้น ต่อมาเมื่อ พ.ศ. 2557 ได้รับการยกสถานะเป็นพระอารามหลวงชั้นตรีชนิดสามัญ
รายนามเจ้าอาวาสวัดสัตหีบตั้งแต่อดีตจนถึงปัจจุบัน

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | รวมระยะเวลา (ปี) |
| 1 | พระครูวรเวทมุนี (อี๋ พุทฺธสโร) | พ.ศ. 2442 | พ.ศ. 2489 | 47 ปี |
| 2 | พระครูศรีสัตตคุณ (เกษม สนตุสฺสโก) | พ.ศ. 2489 | พ.ศ. 2496 | 9 ปี |
| 3 | พระครูศรีสัตตคุณ (บัญญัติ โกมุทโท) | พ.ศ. 2496 | พ.ศ. 2527 | 31 ปี |
| 4 | พระครูวิบูลธรรมบาล (เหล็ง ธมฺมปาโล) | พ.ศ. 2527 | พ.ศ. 2557 | 30 ปี |
| 5 | พระวชิรคุณากร (วรรณะ ทสฺสนีโย) | พ.ศ. 2558 | ปัจจุบัน |  |
รายชื่อประเทศเรียงตามดัชนีการพัฒนามนุษย์

แผนที่ลงสีแสดงดัชนีการพัฒนามนุษย์ (ข้อมูลใน พ.ศ. 2564 ซึ่งเผยแพร่เมื่อ 8 กันยายน พ.ศ. 2565).


  ≥ 0.950
  0.900–0.950
  0.850–0.899
  0.800–0.849
  0.750–0.799
  0.700–0.749
  0.650–0.699
  0.600–0.649
  0.550–0.599
  0.500–0.549
  0.450–0.499
  0.400–0.449
  ≤ 0.399
  Data unavailable
แผนที่โลกแสดงดัชนีการพัฒนามนุษย์ (ข้อมูลปี พ.ศ. 2564 ซึ่งเผยแพร่เมื่อ 8 กันยายน พ.ศ. 2565)


  สูงมาก  ต่ำ

  สูง  ไม่มีข้อมูล

  ปานกลาง
นี่คือ รายการประเทศทั้งหมดเรียงตามดัชนีการพัฒนามนุษย์ ตามที่รวมอยู่ในรายงานการพัฒนามนุษย์ของสำนักงานโครงการพัฒนาแห่งสหประชาชาติ รายงานฉบับล่าสุดออกเมื่อวันที่ 8 กันยายน พ.ศ. 2565 สำหรับการประเมินใน พ.ศ. 2564
ดัชนีการพัฒนามนุษย์ (HDI) เป็นการวัดความคาดหมายการคงชีพ การรู้หนังสือ การศึกษา มาตรฐานการครองชีพ และคุณภาพชีวิตสำหรับประเทศทั่วโลกเชิงเปรียบเทียบ โดยเป็นวิธีการมาตรฐานสำหรับวัดความอยู่ดีกินดี โดยเฉพาะอย่างยิ่งสวัสดิภาพเด็ก นอกจากนี้ ดัชนียังใช้แยกแยะว่าประเทศนั้นเป็นประเทศพัฒนาแล้ว กำลังพัฒนา หรือด้อยพัฒนา และยังใช้วัดผลกระทบของนโยบายเศรษฐกิจต่อคุณภาพชีวิต มาห์บับ อุลฮัก นักเศรษฐศาสตร์ชาวปากีสถาน และอมาตยา เซน นักเศรษฐศาสตร์ชาวอินเดีย พัฒนาดัชนีดังกล่าวขึ้นใน พ.ศ. 2533
อันดับใน พ.ศ. 2564

= สูงขึ้น
= คงเดิม
= ต่ำลง
ลุ้นล้าน ล่าฝัน แจ็คพอต

| ลุ้นล้าน ล่าฝัน แจ็คพอต |
| --- | --- |
ประเภท: เกมโชว์ถ่ายทอดสด
สร้างโดย: คาราบาวกรุ๊ป
เสนอโดย: ชัยพล จูเลียน พูพาร์ต กิตติมา วงษ์สวัสดิ์
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 12
การผลิต
ผู้อำนวยการผลิต: รุ่งธรรม พุ่มสีนิล
สถานที่ถ่ายทำ: มูนสตาร์สตูดิโอ
กล้อง: หลายกล้อง
ความยาวตอน: 60 นาที
บริษัทผู้ผลิต: มีมิติ
ออกอากาศ
เครือข่าย: ช่อง 3 เอชดี
ออกอากาศ: 5 กรกฎาคม 2563 (2563-07-05) – 20 กันยายน 2563 (2563-09-20)
ลุ้นล้าน ล่าฝัน แจ็คพอต เป็นรายการเกมโชว์ถ่ายทอดสดของประเทศไทยที่นำผู้โชคดีจากทางบ้านมาเป็นผู้เข้าแข่งขันร่วมเล่นเกมเพื่อลุ้นรับเงินรางวัลจำนวนมากกว่า 1,000,000 บาท ซึ่งประชาชนกำหนดเองและเพิ่มขึ้นตลอดเวลา สร้างสรรค์รายการโดย บริษัท คาราบาวกรุ๊ป จำกัด (มหาชน) ผลิตรายการโดย บริษัท มีมิติ จำกัด ออกอากาศทางช่อง 3 เอชดี เมื่อวันที่ 5 กรกฎาคม – 20 กันยายน พ.ศ. 2563 ดำเนินรายการโดย นิว - ชัยพล จูเลียน พูพาร์ต และ เมษา - กิตติมา วงษ์สวัสดิ์